জিল ক্লেবুর্গ

জিল ক্লেবুর্গ (৩০ এপ্রিল ১৯৪৪ - ৫ নভেম্বর ২০১০) ছিলেন একজন মার্কিন অভিনেত্রী। তিনি মঞ্চ, টেলিভিশন ও চলচ্চিত্রে তার কাজের জন্য সুপরিচিত ছিলেন। তিনি অ্যান আনম্যারিড ওম্যান (১৯৭৮) চলচ্চিত্রে অভিনয়ের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি স্টার্টিং ওভার (১৯৭৯) চলচ্চিত্রের জন্য টানা দ্বিতীয়বারের মত শ্রেষ্ঠ অভিনেত্রী বিভাগে অস্কারের মনোনয়ন লাভ করেন। এছাড়া তিনি চলচ্চিত্রে কাজের জন্য চারটি গোল্ডেন গ্লোব পুরস্কারের মনোনয়ন এবং টেলিভিশনে কাজের জন্য দুটি প্রাইমটাইম এমি পুরস্কারের মনোনয়ন লাভ করেন।

প্রারম্ভিক জীবন
ক্লেবুর্গ ১৯৪৪ সালের ৩০শে এপ্রিল নিউ ইয়র্ক সিটিতে জন্মগ্রহণ করেন। তার মাতা জুলিয়া লুইস (বিবাহপূর্ব ডর; ১৯১০-১৯৭৫) ছিলেন একজন অভিনেত্রী ও মঞ্চ প্রযোজক ডেভিড মেরিকের মঞ্চ সহকারী, এবং পিতা আলবার্ট হেনরি "বিল" ক্লেবুর্গ একটি কোম্পানির উৎপাদন নির্বাহী। তার মাতামহী আলমা লাচেনব্রুখ ক্লেবুর্গ ছিলেন কনসার্ট ও ওপেরা সঙ্গীতশিল্পী।

ব্যক্তিগত জীবন ও মৃত্যু
ক্লেবুর্গ ১৯৬০-এর দশকের শেষভাগের পাঁচ বছর অভিনেতা আল পাচিনোর সাথে ডেট করেন। তিনি ১৯৭৯ সালে চিত্রনাট্যকার ও নাট্যকার ডেভিড রেবকে বিয়ে করেন। তাদের দুই সন্তান ছিল, তারা হলেন পুত্র মাইকেল রেব এবং কন্যা অভিনেত্রী লিলি রেব।

ক্লেবুর্গ ২০ বছরের অধিক সময় ধরে ক্রনিক লিম্ফোসিটিক লুকেমিয়ায় আক্রান্ত ছিলেন এবং নিজ বাড়িতে একান্তেই এই রোগের চিকিৎসা নেন। তিনি ২০১০ সালের ৫ই নভেম্বর কানেটিকাট অঙ্গরাজ্যের লেকভিলে নিজে বাড়িতে মৃত্যুবরণ করেন।

তথ্যসূত্র

বহিঃসংযোগ





বিষয়শ্রেণী:১৯৪৪-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ইহুদি বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:সারা লরেন্স কলেজের প্রাক্তন শিক্ষার্থী
বিষয়শ্রেণী:কানেটিকাটে ক্যান্সারে মৃত্যু
বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:ব্রিয়ার্লি স্কুলের প্রাক্তন শিক্ষার্থী
বিষয়শ্রেণী:লিউকিমিয়ায় মৃত্যু
বিষয়শ্রেণী:লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
বিষয়শ্রেণী:কানেটিকাটের অভিনেত্রী